শাহ আলিফ প্রিন্স জানান, ২৬ ফেব্রুয়ারি ২০১২ সকাল আনুমানিক ৭.০০টায় র‌্যাব সদস্যরা তাঁর চোখ বেঁধে একটি গাড়ীতে তোলে এবং গাড়ীটি কিছুক্ষণ চলার পরে এক জায়গায় থামে। র‌্যাব সদস্যরা তাঁকে একটি জায়গায় নিয়ে চোখের বাঁধন খুলে দেয়। তিনি দেখতে পান, একটি আবছা অন্ধকার কক্ষ, একটি টয়লেট। এটি অন্য একটি র‌্যাব ক্যাম্প বলে তিনি ধারণা করেন। কখনও দিনে আবার কখনও রাতে র‌্যাব সদস্যরা এসে তাঁকে বের করে অন্য একটি কক্ষে নিয়ে যেত এবং হিযবুত তাহরীর এর কার্যক্রম ও এর নেতাকর্মীদের সম্পর্কে জিজ্ঞাসাবাদ করতো। তিনি কিছুই জানেন না বলে জানালে তাঁকে পোটানো হত। এভাবে দিনের পর দিন সেই কক্ষেই থাকতে থাকতে তিনি কয়েকবার অসুস্থ হয়ে পড়েন।